Otroci so ob dopoldnevih in večerih v varstvu izkušene animatorske ekipe, ki v svoje vrste rada sprejme tudi vajine starejše – najstniške – otroke. Dopoldne, ko imata zakonca program, so predšolski otroci (vključno s tistimi, ki gredo jeseni v prvi razred osnovne šole) v vrtčevskem varstvu, šolski otroci pa so vključeni v oratorijski program. Po kosilu imajo družine prosto popoldne. Otroci so popoldne skrb staršev in ne animatorjev. Ob večerih, ko imata zakonca program (prebiranje odlomkov Svetega pisma, pogovorni večer ...), si lahko otroci ogledajo risanko, poslušajo pravljico ali se prosto igrajo v družbi animatorjev.